વાહન ચાલકોને અવર-જવરમાં સરળતા રહે, અકસ્માતનું પ્રમાણ ઘટે તેમજ ટ્રાફિક સમસ્યા હળવી બને તે હેતુથી આણંદ જિલ્લા માર્ગ - મકાન વિભાગ દ્વારા સામરખા ચોકડીથી લીંગડા સુધી ડાકોર - નડિયાદ હાઈવેને જોડતો અંદાજે ૧૭ કિ.મી. અંતરનો માર્ગ ફોર લેન બનાવવાનું આયોજન હાથ ધરાયું છે. અંદાજે ૨૬.૪૯ કરોડના ખર્ચે માર્ગ તૈયાર થઈ રહ્યો છે. પરંતુ ચોકકસ આયોજન વિના તંત્ર દ્વારા કરાતો કરોડોનો ખર્ચ વ્યર્થ જશેની ચર્ચા વાહનચાલકોમાંથી સાંભળવા મળી રહી છે.